

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

10 Ιουνίου, 2023

**Δελτίο Τύπου 1**

**Εντοπισμός και κατάσχεση 19 κιλών κάνναβης και ενός κιλού κοκαΐνης**

**Συνελήφθη 29χρονος**

Μέλη της ΥΚΑΝ σε συνεργασία με μέλη του Τμήματος Τελωνείων, ανέκοψαν χθες βράδυ για έλεγχο στο αεροδρόμιο Πάφου, άντρα ηλικίας 29 ετών ο οποίος είχε αφιχθεί προηγουμένως από το εξωτερικό.

 Κατά τη διάρκεια της έρευνας στις αποσκευές του, εντοπίστηκαν 19 νάιλον συσκευασίες οι οποίες περιείχαν 19 περίπου κιλά κάνναβης, καθώς επίσης και μια νάιλον συσκευασία η οποία περιείχε ποσότητα άσπρης σκόνης που μοιάζει με κοκαΐνη, συνολικού βάρους ενός κιλού περίπου.

 Ο 29χρονος συνελήφθη για αυτόφωρα αδικήματα και τέθηκε υπό κράτηση ενώ η ΥΚΑΝ (Κλιμάκιο Πάφου) συνεχίζει τις εξετάσεις.

 Κλάδος Επικοινωνίας